CELEX: 62011TN0548
Language: mt
Date: 2011-10-19 00:00:00
Title: Kawża T-548/11: Rikors ippreżentat fid- 19 ta’ Ottubru 2011 — MIP Metro vs UASI — Real Seguros (real,- QUALITY)

7.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 6/18
            
         Rikors ippreżentat fid-19 ta’ Ottubru 2011 — MIP Metro vs UASI — Real Seguros (real,- QUALITY)
   (Kawża T-548/11)
   2012/C 6/34
   Lingwa tar-rikors: l-Ingliż
   
      Partijiet
   
   
      Rikorrenti: MIP Metro Group Intellectual Property GmbH & Co. KG (Düsseldorf, Il-Ġermanja) (rappreżentanti: J. Plate u R. Kaase, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Real Seguros, SA (Porto, Il-Portugal)
   
      Talbiet
   
   
               —
            
            
               tissospendi l-proċeduri sakemm tingħata d-deċiżjoni finali mill-Uffiċċju Portugiż tat-Trade marks dwar it-talba għar-revoka mressqa mir-rikorrenti kontra t-trade mark Portugiża preċedenti bir-reġistrazzjoni Nru 249791, Nru 249793 u Nru 254390; Fil-każ li t-talba għas-sospensjoni tal-proċeduri ma tiġix milqugħa, li l-proċeduri jitkomplew u li;
            
         
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-17 ta’ Awwissu 2011 fil-Każ R 114/2011-4; u
            
         
               —
            
            
               tikkundanna lill-konvenut għall-ispejjeż, kif ukoll dawk marbuta mal-appell.
            
         
      Motivi u argumenti prinċipali
   
   
      Applikanti għat-trade mark Komunitarja: ir-rikorrenti
   
      Trade mark Komunitarja kkonċernata: it-trade mark internazzjonali Nru W 983683 tat-trade mark figurattiva “real,-QUALITY”, ta’ lewn aħmar, blu u beige, għal servizzi fil-klass 36
   
      Proprjetarju tat-trade mark jew tas-sinjal invokat insostenn tal-oppożizzjoni: il-parti l-oħra fil-proċeduri quddiem il-Bord tal-Appell
   
      Trade mark jew sinjal invokat: reġistrazzjoni għal trade mark Portugiża Nru 249791 tat-trade mark verbali “REAL” għal servizzi fil-klassi 36; reġistrazzjoni għal trade mark Portugiża Nru 249793 tat-trade mark verbali “REAL SEGUROS” għal servizzi fil-klassi 36; reġistrazzjoni għal trade mark figurattiva Portugiża Nru 254390 li tinkludi l-kelma “REAL” għal servizzi fil-klassi 36; diversi drittijiet mhux irreġistrati meqjusa bħala protetti fl-Istati Membri kollha jew fil-Portugall
   
      Deċiżjoni tad-Diviżjoni tal-Oppożizzjoni: oppożizzjoni milqugħa fl-intier tagħha
   
      Deċiżjoni tal-Bord tal-Appell: appell miċħud
   
      Motivi invokati: Ksur tal-Artikolu 8(1)(b) tar-Regolament tal-Kunsill Nru 207/2009, peress illi l-Bord tal-Appell b’mod żbaljat qies li hemm probabbiltà ta’ konfużjoni bejn it-trade mark li għaliha saret l-applikazzjoni u t-trade marks ikkontestati.